ກົມຈັດຕັ້ງ ແລະ ພະນັກງານ ຂຽນເປັນຕົວອັກສອນຫຍໍ້ວ່າ “ ກຈພ ” ເປັນພາສາອັງກິດ Organisation and Personnel Department (OPD), ແມ່ນກົງຈັກໜຶ່ງຂອງກະຊວງການເງິນ, ມີພາລະບົດບາດເປັນເສນາທິການໃຫ້ແກ່ ຄະນະພັກ, ລັດຖະມົນຕີ ກະຊວງການເງິນ ໃນການ ຈັດຕັ້ງປະຕິບັດແນວທາງນະໂຍບາຍ, ກົດລະບຽບຂອງພັກ, ກົດໝາຍ ແລະ ລະບຽບການຂອງລັດ ກ່ຽວກັບ ວຽກງານພັກ, ອົງການຈັດຕັ້ງມະຫາຊົນ ແລະ ພະນັກງານ-ລັດຖະກອນ ໃນຂອບເຂດຄວາມຮັບຜິດຊອບຂອງຕົນ.
- ໜ້າທີ່
- ຈັດຕັ້ງຜັນຂະຫຍາຍ ແນວທາງນະໂຍບາຍ, ມະຕິ ຂອງພັກ, ກົດໝາຍ ແລະ ລະບຽບການຂອງລັດ, ແຜນຍຸດທະສາດຂອງກະຊວງການເງິນ ກ່ຽວກັບວຽກງານພັກ, ອົງການຈັດຕັ້ງມະຫາຊົນ ແລະ ພະນັກງານ-ລັດຖະກອນ ມາເປັນແຜນງານ ແລະ ໂຄງການລະອຽດຂອງກົມ;
- ຄົ້ນຄວ້າ ສ້າງ, ປັບປຸງ ແລະ ປະເມີນຜົນ ບັນດານິຕິກຳກ່ຽວກັບວຽກງານຈັດຕັ້ງ ແລະ ພະນັກງານ ໃຫ້ສອດຄ່ອງ ໃນແຕ່ລະໄລຍະ ເພື່ອນຳສະເໜີໃຫ້ຄະນະພັກ, ລັດຖະມົນຕີ ກະຊວງການເງິນ ພິຈາລະນາຕາມລະບຽບການ;
- ໂຄສະນາເຜີຍແຜ່ນະໂຍບາຍ, ກົດໝາຍ, ນິຕິກຳລຸ່ມກົດໝາຍ ກ່ຽວກັບວຽກງານຈັດຕັ້ງ ແລະ ພະນັກງານ ຕາມໜ້າທີ່ ແລະ ຄວາມຮັບຜິດຊອບຂອງກົມ ໃຫ້ບຸກຄົນ, ນິຕິບຸກຄົນ ແລະ ການຈັດຕັ້ງທົ່ວສັງຄົມ ເພື່ອຮັບຮູ້ເຊື່ອມຊຶມ ແລະ ເຂົ້າຮ່ວມໃນການຈັດຕັ້ງປະຕິບັດ;
- ຕິດຕາມ, ຊຸກຍູ້ ແລະ ສ້າງເງື່ອນໄຂ ໃຫ້ແກ່ຄະນະພັກແຕ່ລະຂັ້ນ ໃນການເຮັດວຽກງານສຶກສາອົບຮົມ ການເມືອງ-ແນວຄິດ ຕໍ່ສະມາຊິກພັກ ແລະ ພະນັກງານ-ລັດຖະກອນ ທີ່ຂຶ້ນກັບຄວາມຮັບຜິດຊອບຂອງຕົນ;
- ສ້າງແຜນການ ແລະ ຊຸກຍູ້ ການກໍ່ສ້າງໜ່ວຍພັກ ເຂັ້ມແຂງ, ປອດໃສ ແລະ ໜັກແໜ້ນ;
- ສ້າງແຜນກ່ຽວກັບວຽກງານປ້ອງກັນພັກ-ພະນັກງານ ເພື່ອນຳສະເໜີ ຄະນະບໍລິຫານງານພັກກະຊວງການເງິນ ພິຈາລະນາ;
- ຂຶ້ນແຜນ ກຳນົດພະນັກງານນຳພາ-ຄຸ້ມຄອງ, ກຳນົດຕຳແໜ່ງງານ ຂອງພະນັກງານ-ລັດຖະກອນ ຂະແໜງການເງິນ ຕາມລະບຽບການ;
- ຕິດຕາມ, ຄຸ້ມຄອງ, ກວດກາ ການຈັດຕັ້ງປະຕິບັດແຜນກຳນົດພະນັກງານນຳພາ-ຄຸ້ມຄອງ ຂອງຂະແໜງການເງິນ ຕາມລະບຽບການ;
- ຄົ້ນຄວ້າສ້າງແຜນພັດທະນາບຸກຄະລາກອນຂະແໜງການເງິນ ໃນແຕ່ລະໄລຍະ ເພື່ອສະເໜີ ລັດຖະມົນຕີ ພິຈາລະນາ ຕາມລະບຽບການ;
- ເປັນເສນາທິການ ໃນການຄົ້ນຄວ້າກ່ຽວກັບການ ບັນຈຸ, ສັບຊ້ອນ-ໝູນວຽນ, ແຕ່ງຕັ້ງ, ຍົກຍ້າຍ ຫຼື ປົດຕຳແໜ່ງ ພະນັກງານນຳພາ-ຄຸ້ມຄອງ ຕາມລະບຽບການ;
- ຄົ້ນຄວ້າ ການປະຕິບັດນະໂຍບາຍ ຮັບອຸດໜູນບຳນານ, ຮັບອຸດໜູນເທື່ອດຽວ, ຮັບອຸດໜູນເສຍຊີວິດ, ອຸດໜູນເສຍກຳລັງແຮງງານ ແລະ ນະໂຍບາຍຕ່າງໆຕໍ່ພະນັກງານ-ລັດຖະກອນ ຕາມລະບຽບການ;
- ເປັນໃຈກາງໃນການຄົ້ນຄວ້ານຳສະເໜີການປະຕິບັດວິໄນ ຕໍ່ພະນັກງານ-ລັດຖະກອນ ຂອງຂະແໜງ ການເງິນ ຕາມລະບຽບການ;
- ເປັນເສນາທິການໃນການຄົ້ນຄວ້າກ່ຽວກັບການສະເໜີຍ້ອງຍໍຜົນງານປະຈຳປີ ພະນັກງານ-ລັດຖະກອນ ຂອງຂະແໜງການເງິນ; ການສະເໜີຍ້ອງຍໍບຸກຄົນ, ນິຕິບຸກຄົນ, ກົມກອງລວມໝູ່ ທັງພາຍໃນ ແລະ ຕ່າງປະເທດ ຕາມລະບຽບການ;
- ຄຸ້ມຄອງ, ຕິດຕາມ, ກວດກາ-ກວດການ ດ້ານຊີວະປະຫວັດ, ການເຄື່ອນໄຫວ ແລະ ເກັບກຳສະຖິຕິ ຂອງສະມາຊິກພັກ-ອົງການຈັດຕັ້ງມະຫາຊົນ ແລະ ພະນັກງານ-ລັດຖະກອນ ຂອງຂະແໜງການເງິນ ຕາມລະບຽບການ;
- ຊຸກຍູ້, ຕິດຕາມ, ກວດກາ ວຽກງານປະເມີນຜົນການປະຕິບັດວຽກງານປະຈຳປີ ພະນັກງານ-ລັດຖະກອນ ຂອງຂະແໜງການເງິນ ຕາມລະບຽບການ;
- ເປັນໃຈກາງໃນວຽກງານປັບປຸງ ບູລະນະກົງຈັກການຈັດຕັ້ງ, ການຈັດຕັ້ງ ແລະ ການເຄື່ອນໄຫວ ຂອງຂະແໜງການເງິນ ແຕ່ລະໄລຍະ ຕາມລະບຽບການ;
- ເປັນເສນາທິການໃນການ ຄົ້ນຄວ້າ ແລະ ນຳສະເໜີການ ແຕ່ງຕັ້ງ, ປົດຕຳແໜ່ງ, ສັບປ່ຽນຕໍາແໜ່ງ ຜູ້ຕາງໜ້າຜູ້ຖືຮຸ້ນຂອງລັດ, ຄະນະສະພາບໍລິຫານ, ຄະນະອຳນວຍການວິສາຫະກິດລັດລົງທຶນ ທີ່ລັດຖະບານມີສິດແຕ່ງຕັ້ງ ຕາມກໍານົດວາລະ ຫຼື ກ່ອນວາລະ ອີງຕາມສະພາບການດໍາເນີນທຸລະກິດ ຫຼື ຕາມການປະຕິບັດໜ້າທີ່ ຫຼື ຄວາມຮຽກຮ້ອງຕ້ອງການອື່ນໆ ຕາມການຄົ້ນຄວ້ານຳສະເໜີຂອງກົມຄຸ້ມຄອງ, ພັດທະນາລັດວິສາຫະກິດ ແລະການປະກັນໄພ ເພື່ອນຳສະເໜີຕໍ່ລັດຖະມົນຕີກະຊວງການເງິນ ພິຈາລະນາຕາມລະບຽບການ;
- ກວດກາຄວາມຖືກຕ້ອງ ແລະ ສັງລວມເອກະສານທີ່ມີການປ່ຽນແປງດ້ານຈຳນວນ ພະນັກງານ-ລັດຖະກອນ ກ່ຽວກັບ ເງິນເດືອນ ແລະ ເງິນອຸດໜູນຕ່າງໆ ຕາມກົດໝາຍ ແລະ ລະບຽບການ;
- ຄົ້ນຄວ້າ, ປະສານສົມທົບ ນຳສະເໜີ ກ່ຽວກັບການ ຝຶກອົບຮົມ, ຍົກລະດັບ ຢູ່ພາຍໃນ ແລະ ຕ່າງປະເທດ; ການໄປເຄື່ອນໄຫວວຽກງານທາງລັດຖະການຢູ່ຕ່າງປະເທດ ຂອງພະນັກງານ-ລັດຖະກອນ ຂະແໜງການເງິນ ພ້ອມທັງເກັບກຳຜົນໄດ້ຮັບຈາກການໄປເຄື່ອນໄຫວວຽກງານດັ່ງກ່າວ ຕາມລະບຽບການ;
- ຄົ້ນຄວ້າ, ປະສານສົມທົບ ກັບການຈັດຕັ້ງທີ່ກ່ຽວຂ້ອງຢູ່ຂັ້ນ ສູນກາງ ແລະ ທ້ອງຖິ່ນ ກ່ຽວກັບການບັນຈຸເຂົ້າເປັນລັດຖະກອນໃໝ່ ຕາມກົດໝາຍ ແລະ ລະບຽບການ;
- ຕິດຕາມ, ກວດກາ ການຈັດຕັ້ງປະຕິບັດບັນດາແຜນການ, ແຜນງານ ແລະ ແຜນວຽກຕ່າງໆຂອງກົມ ທີ່ໄດ້ກຳນົດໄວ້ ໃຫ້ມີປະສິດທິຜົນສູງ;
- ພົວພັນ, ຮ່ວມມືກັບຕ່າງປະເທດ ຕາມກົດໝາຍ, ລະບຽບການ ແລະ ຕາມການມອບໝາຍຂອງລັດຖະມົນຕີກະຊວງການເງິນ ຕາມລະບຽບການ;
- ສະຫຼຸບລາຍງານ ການເຄື່ອນໄຫວຈັດຕັ້ງປະຕິບັດວຽກງານຂອງກົມ ປະຈຳເດືອນ, ສາມເດືອນ, ຫົກເດືອນ, ປະຈຳປີ, ສາມປີ ແລະ ຫ້າປີ ຕາມລະບຽບການ;
- ປະຕິບັດໜ້າທີ່ອື່ນ ຕາມກົດໝາຍ, ລະບຽບການ ແລະ ຕາມການມອບໝາຍຂອງຄະນະພັກ, ລັດຖະມົນຕີກະຊວງການເງິນ.
- ຂອບເຂດສິດ
- ສະເໜີ ສ້າງ, ປັບປຸງ ນິຕິກຳລຸ່ມກົດໝາຍ ທີ່ກ່ຽວຂ້ອງກັບວຽກງານຈັດຕັ້ງພັກ-ພະນັກງານ ທີ່ຢູ່ໃນ ຄວາມຮັບຜິດຊອບຂອງກົມ ເພື່ອສະເໜີຄະນະພັກ, ລັດຖະມົນຕີ ກະຊວງການເງິນ ພິຈາລະນາ;
- ສະເໜີຄະນະພັກ, ລັດຖະມົນຕີ ກະຊວງການເງິນ ປັບປຸງ, ແກ້ໄຂ, ລົບລ້າງ ບັນດາມະຕິ, ຄຳສັ່ງ ແລະ ລະບຽບການທີ່ບໍ່ສອດຄ່ອງກັບກົດໝາຍ ແລະ ລະບຽບການ;
- ສະເໜີ ສ້າງຕັ້ງ, ປັບປຸງ, ຍຸບເລີກ, ໂຮມເຂົ້າ, ແຍກອອກ ກົງຈັກການຈັດຕັ້ງ ພັກ ແລະ ລັດ ໃຫ້ຄະນະພັກ, ລັດຖະມົນຕີ ກະຊວງການເງິນ ພິຈາລະນາ ຕາມກົດໝາຍ ແລະ ລະບຽບການ;
- ສະເໜີລັດຖະມົນຕີ ກະຊວງການເງິນ ພິຈາລະນາການ ບັນຈຸ, ສັບຊ້ອນ-ໝູນວຽນ, ແຕ່ງຕັ້ງ, ຍົກຍ້າຍ, ບຳລຸງຍົກລະດັບ, ປະຕິບັດນະໂຍບາຍຕ່າງໆ ຕໍ່ພະນັກງານ-ລັດຖະກອນ ທີ່ຢູ່ໃນການຄຸ້ມຄອງຂອງຂະແໜງການເງິນ ຕາມກົດໝາຍ ແລະ ລະບຽບການ;
- ຕິດຕາມ, ກວດກາ ກ່ອນ ແລະ ຫຼັງ ການຕົກລົງ ແຕ່ງຕັ້ງ, ຍົກຍ້າຍ, ສັບຊ້ອນ-ໝູນວຽນ ພະນັກງານ-ລັດຖະກອນ ຂອງຂະແໜງການເງິນ ຕາມລະບຽບການ;
- ເຊັນຢັ້ງຢືນບັນດາເອກະສານ ແລະ ຕົກລົງບັນຫາຕ່າງໆ ທີ່ຢູ່ໃນຄວາມຮັບຜິດຊອບຂອງຕົນ ຕາມກົດໝາຍ ແລະ ລະບຽບການ;
- ປະສານສົມທົບດ້ານວິຊາການກັບພາກສ່ວນທີ່ກ່ຽວຂ້ອງ ຢູ່ສູນກາງ ແລະ ທ້ອງຖິ່ນ ກ່ຽວກັບ ວຽກງານຈັດຕັ້ງ, ພັກ, ພະນັກງານ ແລະ ອົງການຈັດຕັ້ງມະຫາຊົນ ຕາມພາລະບົດບາດຂອງຕົນ;
- ຄຸ້ມຄອງ, ນຳໃຊ້ງົບປະມານ, ວັດຖຸປະກອນ ແລະ ພາຫະນະຕ່າງໆເຂົ້າໃນການເຄື່ອນໄຫວວຽກງານຂອງກົມ ຕາມການແບ່ງປັນຂອງກະຊວງການເງິນ ແລະ ລະບຽບການ;
ປະຕິບັດສິດອື່ນ ຕາມການມອບໝາຍຂອງຄະນະພັກ, ລັດຖະມົນຕີ ກະຊວງການເງິນ.
ຊື່ກົມ
ເບີໂທຕິດຕໍ່
ອີເມວຕິດຕໍ່
ເນື້ອຫາ
Tel/Fax:
Email: